10. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Πρωτ. 118737 της 19/31 Δεκ. 1963 (ΦΕΚ Β΄ 595) Περί κύκλων σπουδών, διδασκομένων μαθημάτων, εξετάσεων πτυχίων κλπ. της Θεολογικής Σχολής του Πανεπιστημίου Θεσσαλονίκης. Έχοντες υπ’ όψει τας διατάξεις της παρ. 5 της υπ’αριθ. 107/62 πράξεως του Υπουργικού Συμβουλίου κυρωθείσης δια του υπ’ αριθ. 4263/1962 Ν.Δ/τος , και τας προτάσεις της Θεολογικής Σχολής του Πανεπιστημίου Θεσσαλονίκης και της Συγκλήτου αυτού διατυπωθείσας κατά τας Συνεδρίας αυτών, αντιστοίχως, της 14/6/1963 και 9/10/1963, αποφασίζομεν: Άρθρον 1ον.-Αι εν τη Θεολογική Σχολή του Πανεπιστημίου Θεσσαλονίκης σπουδαί διαχωρίζονται εις προπτυχιακάς και μεταπτυχιακάς. Άρθρ.11.-Αι μεταπτυχιακαί σπουδαί, διετούς φοιτήσεως, διεξάγονται εις τους ειδικούς κλάδους της Σχολής, ήτοι :1) ερμηνευτικής Θεολογίας, 2) Ιστορικής Θεολογίας, 3) Συστηματικής Θεολογίας, 4) Πρακτικής Θεολογίας 2.Εις τους κλάδους ειδικεύσεως εγγράφονται πτυχιούχοι της Σχολής ή άλλης ομοταγούς ορθοδόξου Σχολής, ως και πτυχιούχοι ομοταγών ετεροδόξων σχολών. 3.Η εγγραφή επιτρέπεται κατόπιν γραπτής συστάσεως τριών καθηγητών της σχολής, οίτινες δια συζητήσεων μετά των υποψηφίων διαπιστώνουν την ικανότητα αυτών προς προαγωγήν της επιστήμης και δι’ εξετάσεων διακριβώνουν επαρκή γνώσιν μιας τουλάχιστον ξένης γλώσσης. 4.Έκαστος φοιτητής κλάδου ειδικεύσεως εργάζεται υπό την καθοδήγησιν ενός συμβούλου καθηγητού, παρακολουθεί δε κατ’ έτος 4 ειδικά μαθήματα μελών της σχολής, εις εξαιρετικάς δε περιπτώσεις και μελών άλλων (Αντί της σελ. 461(α) Σελ.461(β) Τεύχος 593-Σελ.123 Θεολογική Σχολή Πανεπιστημίου Θεσ/νίκης 31.Ε.β.9-10 σχολών, εξ’ ων εν τουλάχιστον κατ’ έτος του συμβούλου καθηγητού. Τα μαθήματα ταύτα δέον να ανήκουν εις τον κλάδον ειδικεύσεως. Άρθρ.12.-1.Από του Ιουνίου του α΄ έτους σπουδών, εφ’ όσον οι καθηγηταί, ων μαθήματα παρακολουθεί ο φοιτητής κλάδου ειδικεύσεως, κρίνουν ευδόκιμον την επίδοσίν του, ανατίθεται εις αυτόν παρά του Συμβούλου καθηγητού η σύνταξις διατριβής εκτάσεως τουλάχιστον δύο τυπογραφικών φύλλων. 2.Η διατριβή, αφού εγκριθή κατ’ αρχήν υπό του συμβούλου καθηγητού, υποβάλλεται κατά το δεύτερον εξάμηνον του β΄ έτους σπουδών εις την Σχολήν εις εξ δακτυλογραφημένα αντίτυπα. 3.Η Σχολή κατά την πρώτην συνεδρίαν αυτής ορίζει επιτροπήν αποτελουμένην εκ του συμβούλου καθηγητού και των καθηγητών και υφηγητών των ανηκόντων εις τον οικείον κλάδον, εν η δε περιπτώσει οι εις αυτόν ανήκοντες αύτη μέχρι τριών δια καθηγητών διδασκόντων τα συγγενέστερα προς τον κλάδον μαθήματα. Η επιτροπή συνερχομένη εντός του δευτέρου δεκαημέρου από της αναθέσεως της κρίσεως, απορρίπτει ή εγκρίνει την διατριβήν βαθμολογούσα αυτήν εν περιπτώσει εγκρίσεως δια του βαθμού καλώς ή λίαν καλώς ή άριστα κατά πλειοψηφίαν. Η έγκρισις επικυρούται υπό της Σχολής, κατόπιν προφορικής δοκιμασίας του υποψηφίου ενώπιον αυτής επί γενικών θεμάτων του οικείου κλάδου. 4.Εις τους ούτω εγκρινομένους υποψηφίους χορηγείται δίπλωμα ειδικεύσεως αντιστοιχούν εις τον οικείον κλάδον μετά μνείας του τομέως ειδικεύσεως. Υποψήφιος, του οποίου η διατριβή απερρίφθη δύναται να υποβάλη κατά τον αυτόν τρόπον ετέραν διατριβήν μετά παρέλευσιν έτους. Άρθρ.13.Η Σχολή χορηγεί δίπλωμα διδάκτορος της Θεολογίας. Άρθρ.14.-1.Διδακτορικόν δίπλωμα δύναται να επιδιώξη ο κεκτημένος πτυχίον της Σχολής ή άλλης ομοταγούς ορθοδόξου θεολογικής σχολής. Ο βουλόμενος να αποκτήση διδακτορικόν δίπλωμα οφείλει να εγγραφή εις ένα των κλάδων ειδικεύσεως της Σχολής και να παρακολουθήση επί διετίαν ειδικά μαθήματα ως ορίζεται εν άρθρ. 11. 3.Ο κάτοχος διπλώματος ειδικεύσεως της Σχολής απαλλάσσεται πάσης παρακολουθήσεως μαθημάτων. Οι έχοντες διετείς τουλάχιστον μεταπτυχιακάς σπουδάς εν ομοταγεί θεολογική σχολή της Ελλάδος ή του εξωτερικού υποχρεούται εις ενός μόνον έτους παρακολούθησιν. 4.Εάν οι καθηγηταί ων τα μαθήματα παρακολουθεί ο υποψήφιος, κρίνουν την επίδοσίν του ευδόκιμον, ούτος από του τέλους του α΄. έτους σπουδών, ή, εάν συντρέχουν οι εν παρ. 3 λόγοι, από της εγγραφής του, λαμβάνει θέμα προς επιστημονικήν επεξεργασίαν εν συνεννοήσει μετά του επόπτου καθηγητού. Σελ.462(β) Τεύχος 593-Σελ.124 Άρθρ.15.-1.Η επί του θέματος διδακτορική διατριβή εκτάσεως τουλάχιστον 3 τυπογραφικών φύλλων πρέπει να προάγη την επιστήμην. 2.Η διατριβή, εάν θεωρηθή κατ’ αρχήν κατάλληλος υπό του συμβούλου καθηγητού υποβάλλεται εις την Σχολήν εις εξ δακτυλογραφημένα αντίγραφα. 3.Η Σχολή κατά την πρώτην συνεδρίαν αυτής ορίζει πενταμελή επιτροπήν αποτελουμένην εκ του συμβούλου καθηγητού και εκ καθηγητών ή υφηγητών, ανηκόντων εις τον κλάδον ειδικεύσεως του υποψηφίου ή διδασκόντων συγγενή προς τον κλάδον μάθημα. 4.Ο σύμβουλος καθηγητής υποβάλλει εντός μηνός εις την επιτροπήν εισηγητικήν έκθεσιν περί της διατριβής. 5.Η επιτροπή, συνερχομένη υπό την προεδρίαν του αρχαιοτέρου των καθηγητών εντός του δευτέρου δεκαημέρου από της κοινοποιήσεως της εκθέσεως, αποφασίζει κατά πλειοψηφίαν περί της διατριβής είτε απορρίπτουσα αύτην είτε εγκρίνουσα αυτήν ως έχει ή μεθ’ υποδείξεως διορθώσεων και βελτιώσεων. Άρθρ.16.-1.Εγκριθείσης της διατριβής, ο υποψήφιος προβαίνει εις την εκτύπωσιν αυτής λαμβάνων υπ’ όψιν ή μη, υπό ιδίαν ευθύνην, τας υποδείξεις των μελών της επιτροπής. Ούτος καταθέτει 100 αντίτυπα εις την Σχολήν. 2.Η Σχολή εντός του δευτέρου δεκαημέρου από της καταθέσεως των αντιτύπων της διατριβής συνέρχεται δια την προφορικήν δοκιμασίαν του υποψηφίου γινομένην δημοσία. Ο υποψήφιος καλείται υπό του κοσμήτορα να αναπτύξη τα κατά την διατριβήν εντός ημισείας ώρας, μεθ’ ο τα μέλη αυτής επιφέρουν παρατηρήσεις και προβαίνουν εις συζήτησιν μετά του υποψηφίου. Η συνεδρία δύναται να διαρκέση συνολικώς μέχρι δύο ωρών. 3.Μετά το πέρας της δημοσίας δοκιμασίας η Σχολή, συνεδριάζουσα κατ’ ιδίαν, αποφαίνεται κατά πλειοψηφίαν περί του υποψηφίου, απορρίπτουσα μεν την υποψηφιότητα αυτού, εάν κατέστη προφανές ότι ούτος δεν είναι κάτοχος του αναπτυχθέντος θέματος, άλλως δε εγκρίνουσα ταύτην και απονέμουσα τον βαθμόν καλώς ή λίαν καλώς ή άριστα. Άρθρ.17.-Η αναγόρευσις διδάκτορος γίνεται κατά τας διατάξεις του αρθρ. 205 του Νόμ. 5343/1932. 31.Ε.β.10 Θεολογική Σχολή Πανεπιστημίου Θεσ/νίκης Άρθρον 2ον.-Οι υπό της Σχολής χορηγούμενοι τίτλοι σπουδών είναι το πτυχίον, το δίπλωμα ειδικεύσεως και το διδακτορικόν δίπλωμα. Άρθρ.3ον.-1.Τα εν τη Σχολή διδασκόμενα μαθήματα διακρίνονται εις επιμορφωτικά και εις θεολογικά. Τα επιμορφωτικά μαθήματα, διδασκόμενα υπό μελών αυτής ή και άλλων Σχολών, αποσκοπούν εις την σύνδεσιν της Θεολογίας μετά των άλλων επιστημών. Τα Θεολογικά μαθήματα διακρίνονται εις γενικά και εις ειδικά. Και τα μεν γενικά, αποτελούμενα από παραδόσεις εχούσας καθωρισμένον περίγραμμα ύλης, αποσκοπούν εις την παροχήν γενικής εικόνος του οικείου κλάδου. Τινά των γενικών μαθημάτων συμπληρούνται δια πρακτικών ασκήσεων. Τα δε ειδικά, αποτελούμενα από παραδόσεις ή φροντιστήρια επί εναλλασσομένων κατ’ έτος θεμάτων, επιδιώκουν την καθοδήγησιν των φοιτητών εις την επιστημονικήν έρευναν. Τα ειδικά μαθήματα επιλέγονται υπό των φοιτητών. 2.Έκαστος των καθηγητών της Σχολής διδάσκει κατ’ έτος εν τουλάχιστον γενικόν μάθημα, υποχρεωτικής δια τους φοιτητάς παρακολουθήσεως  κατά το οικείον πρόγραμμα, και εν ειδικόν μάθημα. Έκαστος των υφηγητών διδάσκει κατ’ έτος εν ειδικόν μάθημα. Άρθρ.4ον.-Αι προπτυχιακαί σπουδαί, τετραετούς φοιτήσεως, διεξάγονται εις τα τμήματα της Σχολής, τα οποία είναι τρία, ήτοι 1) θεολογίας, 2) ποιμαντικής και 3) εκκλησιαστικής και κοινωνικής διακονίας. 2.Αι πτυχιακαί σπουδαί περατούνται δια της κτήσεως ενός των πτυχίων της Σχολής, τα οποία αντιστοιχούν εις τα τρία ως άνω προπτυχιακά τμήματα. Αρθρ.5ον-7ον.(Καθορίζονται τα διδασκόμενα μαθήματα εις έκαστον των ανωτέρων τμημάτων. Αντικατεστάθησαν δια νεωτέρων διατάξεων .Βλ. κατωτ. αριθ. 16 και 17). Άρθρ.8ον.-1.Οι εισαγόμενοι οφείλουν εντός του πρώτου δεκαπενθημέρου του μηνός Νοεμβρίου να δηλώσουν το τμήμα εις το οποίον προτιμούν να εγγραφούν. 2.Οι φοιτηταί παρακολουθούν τα εν τω προγράμματι αναγραφόμενα μαθήματα. Οι παρακολουθούντες ειδικά μαθήματα οφείλουν να δηλώσουν τούτο εις τον οικείον καθηγητήν εντός δεκαπενθημέρου από της ενάρξεως της διδασκαλίας, δια να τύχουν της περί τούτου μνείας εν τω βιβλιαρίω σπουδών. Άρθρ.9.-(Κατηργήθη δια του τελευταίου εδαφίου άρθρ. 2 της υπ’ αριθ. 144921/1969 αποφ. Υπ. Εθν. Παιδείας και Θρησκευμάτων, κατωτ. αριθ. 12) Άρθρ.10.-Κάτοχος του πτυχίου ενός των τμημάτων της σχολής δύναται να επιδιώξη την κτήσιν πτυχίου άλλου τμήματος, αφού παρακολουθήση επί εν έτος τα επί πλέον εις αυτόν διδασκόμενα μαθήματα και υποστή τας επί πλέον ετησίας και επί πτυχίω εξετάσεις του τμήματος τούτου. 